Sibiro gubernija

Sibiro gubernija () – Rusijos imperijos gubernija, gyvavusi 1708–1782 m. Uralo, Sibiro ir Tolimųjų Rytų teritorijose. Gubernija ribojosi rytuose su Kinija, vakaruose – su Kazanės ir Archangelsko gubernijomis. Didžiausia tarp imperijos gubernijų savo plotu. Gubernijos centras – Tobolskas.

Istorija 

Nuo 1637 m. Sibiro žemės buvo pavaldžios Sibiro prikazui (), į kurio sudėtį įėjo ujezdai, valdomi vaivadų, taip pat – valsčiai ir stanai. 1708 m. gruodžio 18 d. Petras I, vykdydamas administracinę reformą, įkūrė Sibiro guberniją. Iki reformos tai buvo Tobolsko ir kt. razriadai (разряд) – stambūs teritoriniai vienetai, apjungiantys po kelis ujezdus.

Administracinis skirstymas 
 1719 m. birželio 9 d. gubernija suskirstyta į 2 provincijas: Solikamsko ir Viatkos;
 1724 m. gruodžio 7 d. – jos sudėtyje įkurtos Tobolsko, Jeniseisko ir Irkutsko provincijos;
 1727 m. gegužės 10 d. – Viatkos ir Solikamsko provincijos perduotos Kazanės gubernijai;
 1736 m. vasario 10 d. – išskirta savarankiška Sibiro provincija (ją sudarė Tobolsko ir Jeniseisko provincijos), valdoma Sibiro gubernatoriaus, taip pat – Irkutsko provincija, valdoma vicegubernatoriaus. 
 1737 m. rugpjūčio 24 d. – iš Sibiro gubernijos į Orenburgo guberniją perduota Isetsko provincija (ją sudarė 3 ujezdai).

Sibiro carystė 

 1764 m. spalio 19 d. – Sibiro gubernija pavadinta Sibiro caryste. Į jos sudėtį įėjo Tobolsko ir Irkutsko generalinės gubernijos. Carystei buvo suteikta teisė kaldinti savo monetas su Sibiro herbu; 
 1782 m. sausio 19 d. Sibiro carystė po Jekaterinos II administracinės reformos panaikinta.

Sibiro herbas 

1710 m. pagamintas Sibiro gubernijos antspaudas su jos trijų provincijų emblemomis. Heraldinę formą Sibiro emblema įgijo 1722 m. Nuo šio laiko iki pat 1917 m. Sibiro carystės herbas buvo vaizduojamas ant valstybinio Rusijos imperijos herbo.

Nuorodos 

 Įsakas apie gubernijų steigimą ir joms priskiriamus miestus (1708 m.)
 Sibiro valdymas XVII–XIX a. 
 Sibiro carystės simboliai
 Vakarų Sibiro kultūros paveldas 

Sibiro istorija
Rusijos imperijos gubernijos